<classify> Mtibwa Sugar iliyoanza msimu wa ligi vizuri kabla ya kupoteza mwelekeo, juzi ilipoteza mechi muhimu mbele ya Azam kwa kukubali kipigo cha bao 1-0 kwenye Uwanja wa Manungu, Turiani wilayani Mvomero, Morogoro.Matokeo hayo yameiacha Mtibwa kwenye nafasi ya nne ikiwa na pointi zake 42 na kesho ina kibarua kigumu dhidi ya Yanga kwenye Uwanja wa Taifa, Dar es Salaam.Tumepoteza mchezo wetu na Azam, hayo ni matokeo ya mpira wa miguu lazima tuyakubali, lakini hatujakata tamaa ya kumaliza kwenye nafasi za juu kwenye ligi, alisema.Mechi ya Mtibwa na Yanga inatarajiwa kuwa na ushindani mkubwa kwani ni kawaida timu hizo kukamiana zinapokutana katika michuano mbalimbali. Katika mechi ya raundi ya kwanza, Mtibwa Sugar ililala kwa mabao 2-0 kwenye Uwanja wa Jamhuri, Morogoro.Tunajua tuna mechi ngumu na Yanga lakini sio kwa sababu tumefungwa na Azam na Yanga wametufunga mechi ya kwanza basi mechi hii lazima tufungwe, hapana huu mpira lolote linaweza kutokea na popote, alisema.Simba inaongoza ligi ikiwa na pointi 57 ikifuatiwa na Yanga yenye pointi 56 na Azam pointi 55. Simba na Azam zinaizidi Yanga mchezo mmoja.  <topic>: michezo 